Pas ferm cap a la desintegració La República\nAvui el sindicalista d’UGT -un dels dos grans sindicats espanyols- Josep Maria Álvarez ha guanyat les votacions per a ser escollit líder del sindicat a nivell espanyol. Álvarez, que porta 26 anys […]\nEl Dietari del Procés 12/03/2016\nAvui el sindicalista d’UGT -un dels dos grans sindicats espanyols- Josep Maria Álvarez ha guanyat les votacions per a ser escollit líder del sindicat a nivell espanyol. Álvarez, que porta 26 anys liderant UGT a Catalunya agafa el relleu de la menjadora espanyola a Cándido Méndez, que portava una altra vintena d’anys manant a través d’aquesta plataforma a Espanya i va marxar criticant el clam català. Quina credibilitat tenen aquests sindicats, o els seus dirigents -quan porten tants anys al càrrec- com a estructures de poder? Tenen alguna incidència real avui dia aquests sindicats –i més després dels escàndols coneguts i els que no coneixem- sobre la nostra societat? De què li servirà a Catalunya que hi hagi un català manant en un sindicat espanyol?\nAvui Iniciativa per Catalunya, aquell partit del qual vam anar parlant fins fa poc menys d’un any, quan va quedar engolit pel conglomerat CSQEP, ha decidit renovar també estructures. David Cid, Marta Ribas i Ernest Urtasun agafen el comandament d’un partit de presència testimonial als mitjans, però ben col·locat a les institucions. Un petit matís que els diferencien d’Unió, que deu sospirar per una nova contesa electoral a Espanya que tampoc l’hi reportaria res.\nJa ho veurem, però, si hi ha noves eleccions a Espanya o no. Les darreres enquestes tornen a donar a Ciutadans una important crescuda que els situaria com a segona o tercera força al Congrés dels Diputats. Val a dir que a Podemos sembla que li passaria factura la manca d’habilitat que ha mostrat per negociar l’escenari post-electoral, i propostes posturals d’un dia (el de la Dona) com canviar el títol de ‘Congrés dels Diputats’ a solament ‘Congrés’, no ajuden. Creiem que aquest partit pot aportar alguna cosa més que un lífting mal fet, perquè de congressos, escoltin, cada dia se n’organitzen uns quants a tot arreu. De Congrés dels Diputats només n’hi ha un.\nEls qui semblen més decidits entre tot aquest festival de renovacions polítiques són els d’EH Bildu. La formació proposarà Arnaldo Otegi com a candidat a la lehendakaritza. Aquest any hi ha eleccions a Euskadi, i aquestes seran diferents. L’embat de l’Estat espanyol contra el líder abertzale Arnaldo Otegi no ha acabat aquí, Espanya intentarà ara forçar la màquina judicial perquè Otegi no es pugui presentar com a candidat a Lehendakari, però la llei, en principi, no acompanya els designis de la Moncloa. Espanya segueix caminant cap a la seva desintegració, lentament però amb pas ferm. Ja ho va dir el propi Otegi justament el dissabte passat: “el millor que podem fer és obrir un altre front [secessionista, a més del de Catalunya] des d’Euskadi a Espanya”.


Notícies » Ajuntament de Lleida » 110 alumnes d’ESO participen enguany en els projectes “Stic Jove” i “Xperimenta”\n110 alumnes d’ESO participen enguany en els projectes “Stic Jove” i “Xperimenta”\nEl Servei d’Educació de la Paeria ha iniciat una nova edició d’aquests projectes en què es combina l’aprenentatge i el servei a la comunitat, el desenvolupament d’un mateix i la participació social. Els projectes estan dinamitzats pel Consell de Joves del Plenari dels Infantis i els Adolescents\n110 alumnes d’ESO participen enguany en els projectes “Stic Jove” i “Xperimenta”. Assisteixen a unes sessions de formació al Servei d’Educació i a l’Aula Municipal de Teatre de Lleida\nEl Servei d’Educació de la Paeria ha iniciat una nova edició d'"Stic Jove" i "Xperimenta", en què es combina l’aprenentatge i el servei a la comunitat, el desenvolupament d’un mateix i la participació social\nEl Servei d’Educació de l’Ajuntament de Lleida ha endegat una nova edició dels projectes d’Aprenentatge Servei “Stic Jove” i “Xperimenta” amb joves d’ESO. Els projectes d’Aprenentatge Servei són propostes educatives que combinen processos d’aprenentatge i de servei a la comunitat. Mitjançant aquest servei a la comunitat els nois i les noies fan un seguit d’aprenentatges que els permeten créixer personalment i implicar-se en el seu entorn. En aquestes activitats es fusionen dues dimensions, la personal i la social, el desenvolupament d’un mateix i la participació social. S’ha de remarcar que els projectes estan dinamitzats pel Consell de Joves del Plenari dels Infants i els Adolescents de Lleida.\nAquest curs participen 110 nois i noies (70, al projecte “Xperimenta” i 40, a l’”Stic Jove”) que estudien ESO a: l’Institut Màrius Torres, el Col·legi Lestonnac, l’Institut Guindàvols, el Col·legi El Carme, l’Institut Manuel de Montsuar, l’Institut La Mitjana, l’Institut Maria Rúbies, el Col·legi FEDAC, el Col·legi Episcopal Verge de l’Acadèmia, l’Institut Josep Lladonosa, el Col·legi Sagrada Família, el Col·legi Santa Anna i el Col·legi Maristes Montserrat.\nEls nois i les noies que voluntàriament participen en els projectes “Stic Jove” i “Xperimenta” assisteixen a unes sessions de formació durant 3 dissabtes de febrer, al mati. La formació es realitza a les instal·lacions del Servei d’Educació i a l’Aula Municipal de Teatre de Lleida.\nL’objectiu del projecte “Stic Jove” és afavorir les relacions intergeneracionals mitjançant l’aprenentatge i la reflexió de les noves tecnologies i aprendre els uns dels altres. Els/les joves donen suport a les persones grans, donant-los suport i acompanyant-los en l’aprenentatge de les noves tecnologies i la utilització dels smartphones.\nEl servei s’ofereix a la Mediateca Municipal Josep Alcobé, de dilluns a dijous, de les 17.30 a les 18.30 h durant els mesos de març i abril.\nEl projecte “Xperimenta” és un projecte d’aprenentatge-servei, on els joves mostren i ensenyen diferents experiments i jocs científics als infants, mitjançant el joc. L’objectiu principal és atansar el món de la ciència als infants, treballant diferents continguts científics. En aquest projecte també es dona l’oportunitat als nois i les noies de secundària, la possibilitat de reforçar les seves habilitats socials, l’autoestima, els seus coneixements i competències personals, mitjançant una activitat de participació ciutadana. El servei es farà a les ludoteques municipals de la ciutat, a les escoles bressol i als Centres Oberts. D’una manera lúdica i entretinguda, el projecte apropa el món de la ciència als joves i als infants.\nApuntar-se a aquest tipus de projectes permet als joves adquirir uns aprenentatges, participant activament i contribuint a una tasca que fomenta la cohesió social. Al mateix temps és un exercici de responsabilitat social, que reforça la descoberta de l’atri i la generositat vers els altres.


Sun Microsystems adquireix MySQL AB - YCOM\nSun Microsystems adquireix MySQL AB\nSun reforça enormement la seva estratègia empresarial amb l’entrada en el terreny de les bases de dades.\nRedacció iMàtica/Agències – Aquest dimecres dia 16 ambdues companyies anunciaven enmig d’una sorpresa generalitzada, l’acord mitjançant el qual i per un muntant total de l’operació de 1.000 milions de dòlars, Sun Microsystems adquireix a MySQL AB, creadora de la base de dades lliure homònima.\nAmb aquesta operació, Sun entra en un nou terreny de joc en el qual fins ara no havia estat present, el de les bases de dades corporatives, en el qual s’enfrontarà a Oracle i Microsoft especialment en productes de gamma mitjana. Alguns clients destacables de MySQL són Google, Nokia, Facebook o China Mobile.\nEl més probable és que la nova adquisició sigui integrada amb els productes ja existents de la companyia californiana, com el sistema operatiu Solaris, per proporcionar als clients una completa solució de gestió de bases de dades i de passada reforçar a Solaris en la seva competència amb Linux pel favor d’ISP’s i empreses. Els programadors que emprin productes de Sun com l’entorn NetBeans o el llenguatge Java també es veuran beneficiats a mitjà/llarg termini amb una major integració de MySQL en aquestes eines. Partners de Sun com Dell o IBM, que ofereixen el sistema operatiu de la primera en la seva gamma de servidors, es veuran també amb una oferta corporativa reforçada.\nUn cop es completi l’operació, MySQL s’integrarà en les organitzacions de programari, vendes i serveis de Sun, i Marten Mickos, fins ara CEO de MySQL, passarà a formar part de l’equip directiu de Sun. Mentre, un equip conjunt format per representants d’ambdues companyies desenvoluparà els plans d’integració basats en les sinergies tècniques, de producte, així com culturals i les millors pràctiques de negoci i desenvolupament de les dues companyies. MySQL té la seva seu central a Cupertino, Califòrnia (la mateixa població en la qual hi podem trobar la central mundial d’Apple) i Uppsala, Suècia, i compta amb 400 treballadors en 25 països.\nGol marcat en el camp del programari lliure\nMySQL és la base de dades amb més implantació entre els programadors que empren programari lliure, i juntament amb el llenguatge PHP, el servidor web Apache i el sistema operatiu Linux, conformen un equip (conegut com a LAMP per ajuntar les inicials de tots aquests productes) que usen la major part dels ISP’s i ofereixen per a hosting als seus clients.\n"L’acord d’avui reafirma la posició de Sun en l’economia Web global. En línia amb el nostre pla de creixement, l’adquisició de MySQL ve a incrementar les nostres inversions en les tecnologies demanades per aquells clients que estan experimentant un gran creixement, des dels grans titans d’Internet a les tradicionals corporacions mundials", ha indicat Jonathan Schwartz, CEO i president de Sun Microsystems. "Els professionals de MySQL i la seva cultura empresarial, juntament amb la seva proximitat a la web, encaixen perfectament amb l’estratègia d’obertura i innovació de Sun. I el que és més important, aquest anunci impulsa la nostra inversió en les comunitats, la clau de la innovació a Internet i per a les empreses que confien en la tecnologia com a arma competitiva".\n"La combinació de MySQL i Sun representa una gran oportunitat per als usuaris i per a totes aquelles companyies que volen innovar, créixer i poder escollir", ha afirmat Marten Mickos, CEO de MySQL. "La cultura i el model de negoci de Sun es complementa a la perfecció amb MySQL ja que totes dues compartim ideals: programari lliure, innovació en línia i participació amb la comunitat i els partners. Estem encantats de treballar amb Sun i amb els milions de membres de l’ecosistema Open Source de MySQL per continuar oferint la millor base de dades que impulsi la moderna economia Web".\nTot i que pot existir un cert perill de rebuig a MySQL a partir d’ara per ser un producte que formarà part d’una gran corporació comercial com és Sun, aquest perill és mínim, i de fet cal pensar que fins ara MySQL AB també era una empresa comercial malgrat que aquest fet no fos posat de relleu gaire sovint. Sun ha estat criticada sovint per certs sectors del programari lliure per una política que han considerat interessada i tendenciosa, malgrat que el gruix de la comunitat ha acollit amb agrat i sense restriccions les iniciatives que ha llançat com OpenSolaris o l’alliberament del codi font de Java.


Descobrim el costat obscur — Comú d'Encamp | Principat d'Andorra Comuencamp\nEsteu aquí: Inici / Notícies / Descobrim el costat obscur\nDescobrim el costat obscur\nEntrevista a David Arrabal, l’autor del llibre ‘Sitra Ahra’, que ens visitarà el pròxim 15 de febrer\nDavid Arrabal ens visitarà el 15 de febrer\n'Sitra Ahra’ és el nom que li ha posat l’artista català resident a Andorra David Arrabal a la seva darrera obra. El nom, d’origen hebreu, representa l'arbre que simbolitza l'altre costat, l'obscuritat, la maldat del món i de l'home. El dimecres 15 de febrer presenta el llibre a la Biblioteca Comunal d’Encamp. Serà la primera vegada que l’escriptor presenta una de les seves obres a Encamp, encara que no fa massa temps, ja se’l va veure per les instal·lacions encampadanes, en aquella ocasió per recollir el primer guardó del IV Premi de Narrativa Fantàstica i de Terror.\nSí. N’hi ha un que està basat en un fet real, la resta són imaginatius. El real tracta sobre un assassí en sèrie del segle XIX que violava les dones i les matava, i després es guardava el greix i el posava en un sac. De fet, d’aquí surt la llegenda de l’home del sac. La resta són imaginació pròpia; per exemple, n’hi ha un que explica com un gos és abandonat i mor, i després, en una altra vida, el gos torna amb la família que l’havia abandonat per protegir-la. En aquest cas, el gos demostra la noblesa.\nEl meu lloc d’inspiració és a casa meva. Per sort, visc amb vistes a la muntanya i la natura m’inspira molt.\nAntologia de terror il·lustrada (Maria Pizarro)\nLes il·lustracions de la Maria Pizarro criden molt l’atenció i a la vegada ajuden a interpretar la història. Si llegeixes pots seguir la història però les imatges fan que la ment vagi molt més enllà.\nLa veritat és que no tinc un gènere definit però de fet el que més m’agrada és la fantasia heroica i èpica, i mai he publicat res d’aquest gènere en concret. Ara m’han encarregat un regal i sí que escriuré en aquest gènere. Sempre intento escriure sense influenciar-me i en el cas de la fantasia heroica em costa trobar alguna cosa original.\nLa intenció és poder-me dedicar professionalment a la literatura. De moment penso que anem pel bon camí. De fet, la darrera obra ambientada a Andorra ‘Proyecto Dante: Andorra’ va ser un èxit i amb només 15 dies ja va quedar exhaurida la primera edició. Esperem que ‘Sitra Ahra’ també sigui un èxit.\nPunts de venda a Andorra\nEl llibre el trobareu disponible al servei de préstec de la Biblioteca Comunal d’Encamp i en venda a la llibreria La Puça.


Rubí felicita el Club Natació Rubí pel seu retorn a la Divisió d’Honor del waterpolo masculí - Ajuntament de Rubí\nRubí felicita el Club Natació Rubí pel seu retorn a la Divisió d’Honor del waterpolo masculí\nRubí felicita el Club Natació Rubí pel seu retorn a la Divisió d’Honor del waterpolo masculí El Sènior Masculí A de l’equip local ha certificat recentment la tornada a la màxima categoria estatal després de quatre temporades https://www.rubi.cat/ca/actualitat/noticies/rubi-felicita-el-club-natacio-rubi-pel-seu-retorn-a-la-divisio-d2019honor-del-waterpolo-masculi https://www.rubi.cat/ca/actualitat/noticies/rubi-felicita-el-club-natacio-rubi-pel-seu-retorn-a-la-divisio-d2019honor-del-waterpolo-masculi/@@images/image/preview\nEl Sènior Masculí A de l’equip local ha certificat recentment la tornada a la màxima categoria estatal després de quatre temporades\nL’equip amb l’alcaldessa i alguns portaveus municipals (foto: Ajuntament de Rubí – Localpres)\nL’alcaldessa, Ana María Martínez Martínez, ha presidit aquest dissabte una recepció institucional al conjunt Sènior Masculí del Club Natació Rubí que s’ha proclamat campió de lliga i ha certificat recentment el seu retorn a la Divisió d’Honor de waterpolo. L’equip torna a la màxima categoria estatal del waterpolo quatre temporades després de jugar a Primera Nacional.\nEls jugadors han anat acompanyats del seu entrenador Rui Tiago, el president del club, David Ortiz Esteban, i Jaume Obrador Olivé, vocal de la junta directiva.\nDurant l’acte, l’alcaldessa ha entregat una placa commemorativa al president del club que ha signat el llibre d’honor de l’esport de la ciutat.\n“Tots els reconeixements són pocs per qui porta el nom de la nostra ciutat fora de les nostres fronteres. El campionat de lliga i el retorn a la Divisió d’Honor són una magnífica manera de celebrar el 50è aniversari del club. Moltes felicitats, equip!”, ha dit l’alcaldessa.\nL’alcaldessa també ha recordat que el món de l’esport també ha hagut d’adaptar-se a la pandèmia i ha lloat especialment els èxits de l’equip que ha hagut de competir en condicions especials que han fet més exigent encara la pràctica esportiva.\nLa recepció ha comptat amb la presència del regidor d’Esports, Juan López Nuñez; el primer tinent d’alcaldia, Moisés Rodríguez Cantón; la segona tinenta d’alcaldia Ànnia García Moreno; la regidora de promoció de l’esport femení, Marta Oliva Martín i els portaveus dels grups municipals de Ciutadans i Veïns per Rubí, Roberto Martín Martín i Antoni García Berea.


25 febrer 2021 02:59\nHan recordat al raper mallorquí a l'exili, Josep Valtònyc, i li han enviat una abraçada\nDiversos col·lectius d'excursionistes, muntanyencs i escaladors mallorquins han fet una acció conjunta a diverses muntanyes de Mallorca, titulada 'Llums per la Llibertat' que ha consistit en il·luminar el Castell d'Alaró, Sa Gubia i Son Nasi.\nCoincidint amb el 41è aniversari de la Constitució espanyola, els grups excursionistes han il·luminat diversos puigs de Mallorca per reclamar la llibertat dels presos polítics i el lliure retor dels exiliats.\nEn el manifest que han llegit hi diu: «Per no oblidar i a la vegada reivindicar, que l'Estat espanyol, l'estat de la corrupció, de la monarquia anacrònica i de l'ibex35, però també l'estat que participa de les cites mundials contra el canvi climàtic i que està apunt de signar un pacte de govern progressista, continua vulnerant sistemàticament les llibertats individuals i col·lectives dels seus ciutadans».\n«És en aquest context en el que es troben els dirigents polítics i socials catalans, empresonats i forçats a l'exili per defensar i executar la voluntat col·lectiva de tot un poble i els seus anhels de justícia i llibertat», han criticat.\nEn aquest sentit, també han recordat que a Mallorca també ens ha perjudicat aquesta situació, ja que «Ens ha tocat sortir als carrers i batallar de valent, encapçalant la lluita per la llibertat d'expressió pel nostre company Josep Valtònyc». «Ja fa més d’un any i mig que va haver de partir a Brusel·les per les lletres de les seves cançons. Des d'aquí li enviam una abraçada molt molt forta plena d'orgull, de dignitat i d’esperit de lluita. Resistirem».\n«Per aquest motiu avui ens hem reunit aquí, per retre un petit homenatge a tots aquells que lluiten i que han patit la repressió de l'Estat espanyol. Ens queda molt camí per davant, però cal anar-hi. Tenim la força dels carrers i de la gent, i des de la desobediència civil i l'organització popular posarem avançar cap a un país més lliure i més just per a tots».


Bibliomenorca - Xarxa de biblioteques de Menorca - Sanz Álvarez, Luis\nHervás (Cáceres) 1950 - Maó 2014\nNascut a Hervás (Càceres) el 1950, va ingressar al Cos de la Guàrdia Civil (del qual era descendent a través del seu pare) als 19 anys d'edat després de cursar els seus primers estudis de batxillerat a San Cristóbal de la Laguna (Tenerife) . El seu primer destí va ser l'antiga Comandància de Barcelon i després d'un període va ser destinat a Inca (Mallorca), per a posteriorment passar al Lloc de Maó (Menorca), on va conèixer a la que va ser dona tota la vida. En ascendir a l'ocupació de Cap va ser destinat a Logronyo, i posteriorment a València, on va començar els seus estudis de Llicenciatura de Dret. El seu sentiment cap a aquesta ciutat era per ell reconegut, ja que va ser allà on va cursar els seus estudis universitaris als seus 32 anys d'edat, sent aquesta la ciutat que va veure néixer el seu fill i bressol de la seva devota Verge dels Desemparats (igual que el seu devoció a la Mare de Déu de la Guia de Gran Canària)\nDesprés de diversos anys va ascendir a l'ocupació militar de sergent, sent traslladat la seva destinació a Palmanova (Mallorca), on va preparar les seves ascens a l'ocupació de Tinent, sent novament destinat a Menorca. Poc abans de retirar va ser promogut a l'ocupació de capità, i va haver de traslladar amb caràcter forçós a Les Palmes de Gran Canària, per a ser posteriorment destinat com a professor militar a l'Acadèmia de Guàrdies i Suboficials de Baeza.\nDurant la seva carrera militar va romandre a Guatemala un any i mig impartint classes sobre drets humans a la Policia Nacional Civil de Guatemala.\nLi va ser diagnosticat mal de càncer, contra el qual va lluitar durant molt de temps mentre continuava la seva tasca professional, però sense oblidar mai la seva gran passió per la literatura. Va morir el 25 maig 2014 a Menorca. Els diaris de l'illa van fer ressò per la defunció de tan il · lustre personalitat de l'illa.


Avís legal – El canvi\nEn compliment del deure d'informació estipulat en l'article 10 de la Llei 34/2002 d' 11 de juliol dels Serveis de la Societat de la Informació i del Comerç Electrònic, El Canvi, amb NIE X00000000T, d'ara endavant El canvi, en qualitat de titular del web elcanvi.cat, amb adreça a carrer de l’Olivera, s/n, 08503 Gurb (Barcelona), codi postal 08503 de Gurb, Barcelona, direcció de correu electrònic dominis@institutdegurb.cat y teléfono 93 889 75 72 / 634 79 17 07, procedeix a comunicar-los la informació que conforma i regula les condicions d'ús d'aquesta pàgina, les limitacions de responsabilitat i les obligacions que els usuaris de la web que és publicat sota el domini elcanvi.cat, assumeixen i es comprometen a respectar.\nLa utilització de elcanvi.cat atorga la condició d'Usuari de elcanvi.cat, sigui persona física o jurídica i obligatòriament implica l'acceptació completa, plena i sense reserves de totes i cadascuna de les clàusules i condicions generals incloses en l'Avís Legal. Si l'Usuari no estigués conforme amb elles, s'abstindrà d'utilitzar elcanvi.cat. Aquest Avís Legal està subjecte a canvis i actualitzacions pel que la versió publicada per El canvi pot ser diferent en cada moment en què l'Usuari accedeixi al Portal. Per tant, l'Usuari ha de llegir l'Avís Legal en totes i cadascuna de les ocasions que accedeixi a elcanvi.cat.\nA través de elcanvi.cat, El canvi facilita a l'Usuari l'accés i utilització de diversos Continguts publicats per mitjà d'Internet per El canvi o per tercers autoritzats.\nL'Usuari està obligat i es compromet a utilitzar elcanvi.cat i els continguts conforme a la legislació vigent, l'Avís Legal i qualsevol altre avís o instrucció que es posin en coneixement, ja sigui per mitjà d'aquest mateix Avís Legal o en qualsevol lloc dels Continguts que conformen elcanvi.cat, com són les normes de convivència, la moral i els bons costums generalment acceptades. En aquests termes, l'Usuari s'obliga i compromet a NO emprar qualsevol dels Continguts amb fins i efectes il·lícits, prohibits en l'Avís Legal o per la legislació vigent, contrari als drets i interessos de tercers o que de qualsevol manera puguin fer mal, inutilitzar, sobrecarregar, deteriorar o impedir el normal ús dels Continguts, els equips informàtics o els documents, arxius i tota classe de continguts magatzemats en qualsevol equip informàtic propi o contractats per El canvi, d'un altre USUARI o de qualsevol usuari d'Internet (hardware i software).\nL'Usuari s'obliga i compromet a no transmetre, difondre o posar a disposició de tercers qualsevol mena de material que formi part de elcanvi.cat, com informacions, textos, dades, continguts, missatges, gràfiques, dibuixos, arxius de so i/o imatge, fotografies, gravacions, software, logos, marques, icones, tecnologia, enllaços, disseny gràfic i codis de fons, o qualsevol altre material al qual tingués accés en la seva condició d'Usuari de elcanvi.cat, sense que aquesta enumeració tingui caràcter restringit. Així mateix, conforme a tot plegat, l'Usuari no podrà:\nReproduir, copiar, distribuir, posar a disposició o de qualsevol altra manera comunicar públicament, transformar o modificar els Continguts, excepte que tingui autorització escrita i explícita de El canvi, que és titular d'aquests drets, o bé que estigui legalment permès.\nSuprimir, manipular o de qualsevol manera alterar el “copyright” i altres dades identificatives de la reserva de drets de El canvi o dels seus titulars, de les empremptes i/o identificadors digitals, marques d'aigua o qualsevol altre medi tècnic establerts pel seu reconeixement.\nL'Usuari s'abstindrà d'obtenir i d'intentar accedir als Continguts utilitzant mitjans o procediments diferents dels que, segons els casos, s'hagin posat a la seva disposició per aquesta finalitat, o s'hagin indicat per aquest fi en les pàgines web on es trobin els Continguts, o en general, els que s'emprin habitualment a Internet per aquest efecte sempre que no provoquin cap risc de dany o inutilització de la web elcanvi.cat, i/o dels Continguts.\nTotes les marques, noms comercials o signes distintius de qualsevol classe que apareixen a elcanvi.cat són propietat de El canvi o si no pot ser, dels seus respectius propietaris, sense que pugui entendre’s en cap cas que l’ús o accés al Portal i/o als Continguts doni a l’Usuari cap dret sobre les esmentades marques, noms comercials i/o signes distintius i sense que es puguin entendre cedits a l'Usuari, com tampoc cap dret d’explotació que existeixin o puguin existir sobre aquests Continguts. De la mateixa manera els Continguts són propietat intel·lectual de El canvi, o de tercers en el seu cas, per tant, els drets de Propietat Intel·lectual són de titularitat de El canvi o de tercers a qui se’ls hagi autoritzat el seu ús, a qui correspon l’exercici exclusiu dels drets d’explotació dels mateixos en qualsevol manera, i en especial, els drets de reproducció, distribució, comunicació pública i transformació. L’ús no autoritzat de la informació continguda en aquesta Web, així com la lesió dels drets de la Propietat Intel·lectual o Industrial de El canvi o de tercers inclosos en elcanvi.cat que hagin cedit continguts donarà lloc a les responsabilitats legalment establertes.\nDISPONIBILITAT DE ELCANVI.CAT\nEl canvi no garanteix la inexistència d'interrupcions o errades en l’accés a elcanvi.cat, als seus continguts, ni que aquests es trobin actualitzats, encara que desenvoluparà esforços, per intentar evitar-los, arranjar-los o actualitzar-los. Per tant,, El canvi no es responsabilitza dels danys o perjudicis de qualsevol classe produïts en l'Usuari provocats per errades o desconnexions en les xarxes de telecomunicacions que produeixen la suspensió, cancel·lació o interrupció del servei del portal durant la prestació del mateix o amb caràcter previ.\nEl canvi exclou, excepte les contemplades en la legislació vigent, qualsevol responsabilitat pels danys i perjudicis de tota naturalesa que esdevinguin de la falta de disponibilitat, continuïtat o qualitat del funcionament de elcanvi.cat i dels Continguts, a l’incompliment de l’expectativa d’utilitat que l'USUARI hagués pogut atribuir a elcanvi.cat i als Continguts.\nEl canvi no es fa responsable dels continguts de les pàgines enllaçades, del funcionament o ús dels Hiperenllaços ni del resultat dels mateixos, ni garanteix l’absència de virus o altres elements en els mateixos que puguin provocar alteracions en el sistema informàtic (hardware i software), els documents o els fitxers de l'Usuari, excloent qualsevol responsabilitat pels danys de qualsevol classe causats a l'Usuari per aquest motiu.\nL'accés a elcanvi.cat no implica l'obligació per part de El canvi de controlar l'absència de virus, cucs informàtics o qualsevol altre element informàtic danyat. Correspon a l'Usuari, en tot cas, la disponibilitat d’eines adequades per la detecció i desinfecció de programes informàtics danyats, pel que El canvi no es fa responsable de les possibles errades de seguretat que es produeixin durant la prestació del servei de elcanvi.cat, ni dels possibles danys que puguin donar-se al sistema informàtic de l'Usuari o de tercers (hardware i software), els fitxers o documents emmagatzemats en el mateix, com a conseqüència de la presència de virus en l’ordinador de l'Usuari emprat per la connexió als serveis i continguts de la Web, d'un mal funcionament del navegador o de l'ús de versions no actualitzades d'aquest.\nLa prestació del servei de elcanvi.cat i dels Continguts té, en principi, una durada indefinida. Tanmateix, El canvi, qi/o de qualsevol dels Continguts en qualsevol moment. Quan sigui possible, El canvi advertirà prèviament l'acabament o suspensió de elcanvi.cat.\nQUALITAT DE ELCANVI.CAT\nDonat l’entorn dinàmic i canviant de la informació i dels serveis que se subministren a través de elcanvi.cat, El canvi posa èmfasi, però no garanteix la completa veracitat, exactitud, fiabilitat, utilitat i/o actualitat dels Continguts. La informació de les pàgines d’aquest Portal només té caràcter informatiu, consultiu, divulgatiu i publicitari. En cap cas, ofereixen o tenen caràcter de compromís vinculant o contractual.\nEl canvi exclou de tota responsabilitat per les decisions que l'Usuari pugui prendre basant-se en aquesta informació, així com per les possibles errades tipogràfiques que puguin tenir els documents i gràfics de elcanvi.cat. La informació està sotmesa a possibles canvis periòdics sense previ avís del seu contingut per ampliació, millora, correcció o actualització dels Continguts.\nTotes les notificacions i comunicacions per part de El canvi a l'Usuari efectuades per qualsevol mitjà es consideraran eficaces a tots els efectes.


COMUNICACIÓ AL SERVEI DELS PROFESSIONALS DE LA SALUT - Galènia\nÉs un fet que Internet, amb la web 2.0 i les xarxes socials, ha canviat les nostres vides i s’ha convertit en una eina imprescindible en el nostre dia a dia per satisfer la nostra necessitat d’informació. Segons dades de l’Eurostat del 2013, el 44% de la població de la Unió Europea utilitza internet com a mitjà per buscar informació relacionada amb la salut. Una xifra que suposa un ascens de 6 punts percentuals respecte al 2011.\nInternet ha democratitzat l’accés a la informació, ampliant l’abast, el volum i la seva immediatesa; aquest és un fet que tot professional de la salut ha de tenir molt en compte. En temes sanitaris, és molt important que els usuaris trobin informació adequada, veraç i contrastada, informació que resolgui els seus dubtes de salut. I és que, com va esmentar Margarida Mas en una entrevista a La Vanguardia, “cal tenir criteri sobre els llocs on aconseguir la informació. És important que les institucions que siguin una veu autoritzada en diferents conceptes tinguin presència a Internet, perquè sinó aquest espai ho ompliran altres. A la xarxa no existeixen els buits ”\nClarament, el metge i els professionals sanitaris són la millor font d’informació en temes relacionats amb la salut i la seva presència a la xarxa pot evitar, en gran mesura, que llocs web plens de desinformació o dades errònies puguin aparèixer en els primers llocs de les recerques de Google, ja que, com esmentem en el post titulat “La salut a internet, totes les fonts són fiables?”, Google basarà el seu mètode per determinar el rànquing de recerques en la veracitat de la informació que contenen.\nA més, a tot professional de la salut, la presència a Internet, mitjançant un blog, un website i/o les xarxes socials, li permetrà estendre la relació amb el seu pacient més enllà de la consulta, resolent els seus dubtes amb la fiabilitat i el rigor científic necessaris, i, amb això, treballar en pro de la seva reputació digital i promocionar els seus serveis, especialment si s’exerceix en el sector privat.\nEn moments de crisi, dificultats econòmiques i retallades, en tots els àmbits, pot resultar fàcil pensar que es pot prescindir de la comunicació per estalviar costos, però és un error, ja que, tal com va dir Margarida Mas durant l’entrega del Premi al Millor Pla de Comunicació Externa atorgat pel Col·legi de Periodistes de Catalunya, “la comunicació és un dels pilars de qualsevol organització, empresa, hospital o centre mèdic, independentment de la seva mida“. I és que, una bona comunicació estratègica marca la diferència i pot generar grans oportunitats.\nPer a molts professionals de la salut afegir aquesta tasca a la seva carregada tasca assistencial pot resultar aclaparador, ja sigui per falta de temps, per desconfiança de les seves habilitats comunicatives o per desconeixement del funcionament de la web 2.0 i les xarxes socials. En aquest cas, l’ajuda de professionals de la comunicació, per exemple contractant els serveis d’una consultoria/agència de comunicació, és una bona alternativa que els permetrà optimitzar el seu temps i els servirà de guia en les seves “primeres passes”.\nArribats a aquest punt, un pot pensar: tot això està molt bé però quin tipus de consultoria/agència de comunicació és la que millor encaixa en les necessitats dels professionals de la salut? Doncs, seguidament us deixem alguns aspectes que des de Galènia considerem més importants:\nque disposi d’una alta especialització en el sector salut\nque estableixi una relació de proximitat\nque sigui adaptable a qualsevol tipus d’institució o professional de la salut\nque ofereixi una clara visió 2.0\nque tingui una clara vocació a contribuir en la comunicació científica i mèdica\nque la transparència, el compromís i la constància estiguin entre els seus valors\nque la seva cartera de clients generi confiança\nNo hem d’oblidar que el contingut generat a la xarxa ha d’aportar valor a la comunitat, ha de ser de qualitat i d’interès per als pacients i públic en general i s’ha d’actualitzar constantment. Només d’aquesta manera aconseguirem connectar amb els usuaris i fidelitzar-los. Per això, és important que la comunicació no es deixi en mans inexpertes, ja que sense un bon contingut no s’assoliran els objectius i, insistim, val la pena que els professionals de la salut inverteixin recursos, temps i esforç en construir i cuidar la seva identitat digital en pro de la seva reputació. Aquest fet els reportarà major credibilitat i fiabilitat en la seva vida professional i els obrirà la porta a noves oportunitats.\nPhoto Credit: JiTeN ChOuDhArY via Compfight cc\nInforme Quiral 2011: la comunicació social del càncer Quines són les fronteres en la comunicació en salut? La resposta al XIV Congrés de ANIS VI EDICIÓ DELS PREMIS GABINETS DE COMUNICACIÓ Reptes de futur dels dircoms: cap a la innovació en la comunicació corporativa i institucional\n⇐ Tret de sortida per a la primera biòpsia líquida en líquid cefaloraquidi per al tumor cerebral\nPremi Mejores Ideas 2015: VHIO premiat per les seves contribucions a la Biòpsia Líquida ⇒


La incidència acumulada se situa a 29,74 casos a la Comunitat Valenciana | Valencia Extra\nLa incidència acumulada se situa a 29,74 casos a la Comunitat Valenciana\nLa incidència acumulada (IA) a 14 dies a la Comunitat Valenciana s’ha situat aquest dimarts en 29,74 casos per cada 100.000 habitants enfront dels 29,50 d’ahir.\nD’aquesta manera, continua estant en risc baix i sent la comunitat amb una taxa més baixa, després de la ciutat autònoma de Ceuta, i per sota dels 128,12 casos de mitjana nacional, segons l’actualització de dades del Ministeri.\nPer part seua, el nombre de pacients de coronavirus ingressats en planta ha pujat a 124 –onze més que el dilluns–, la qual cosa implica un 1,09 per cent dels llits disponibles, però hi ha 28 malalts en les unitats de crítics, tres menys, i el 3,23% dels llits.\nEn les últimes 24 hores s’han registrat 24 ingressos per coronavirus i 15 altes. Finalment, la taxa de positivitat en la Comunitat Valenciana ha baixat lleugerament dels 2,67% a 2,62%, segueix per sota del 4,96% de mitjana nacional.\nEl nobel de Medicina Jules Hoffmann no veu "cap problema" a rebre una segona dosi d'una vacuna diferent


Meritxell Margarit: Un viatge dolç\nEL MEU MILLOR NO AMIC / EL TRESOR DEL CALAU\nUn viatge dolç\nAvui he pensat que ho faria al revés. M'explico: uns posts enrere m'havia proposat anar publicant les ressenyes i les conclusions sobre els llibres que els últims anys hem llegit i comentat amb els nois i les noies dels clubs de lectura de l'Altell. I ho continuaré fent. Però, de tant en tant, també explicaré el llibre que estem a punt de llegir i comentar. Així, hi haurà una barreja de posts dedicats als llibres 'més antics' i també als 'més recents'.\nEl que us presento avui no és cap novetat (de fet, la primera edició és de fa deu anys). Es tracta d''Una dulce historia de mariposas y libélulas', de Jordi Sierra i Fabra, editat per Siruela. Però és un llibre bonic, realment bonic, amb una temàtica atemporal. Parla de moltes coses: de les tradicions (en aquest cas orientals), del paper de la dona en una societat rural molt primitiva i, sobretot, de la vida i la mort, i de com ens transformen alguns viatges. Un llibre, segons el meu parer, molt recomanable, que inclou il·lustracions bellíssimes de Pep Montserrat.\nAquí us deixo la presentació que he fet a les noies del Club de tercer i quart d'ESO, i primer de batxillerat. A partir del 9 d'abril, que és quan ens reunirem, us diré què en pensen elles.\nCoberta d''Una dulce historia de mariposas y libélulas', de Jordi Sierra i Fabra (Siruela, 2008).\nJordi Sierra i Fabra, un dels autors més prolífics de la literatura juvenil de l'Estat espanyol, ens proposa un viatge a la Xina rural dels anys setanta del segle XX. Malgrat la imposició del comunisme a tot el país, allà sobreviuen 'il·legalment' tradicions ancestrals com el minghun, que consisteix en la celebració del matrimoni entre persones mortes per assegurar la companyia en el més enllà o per establir llaços familiars que no van poder ser creats en vida.\nArran de la mort del seu fill, que encara era un infant, en Qin, un pagès molt humil, emprendrà un viatge a la cerca d'una jove. El viatge físic d'aquest pare desesperat és també un viatge espiritual, conduït per una narració pausada, molt poètica, de vegades, minimalista. Al llarg del camí, viurem una transformació de l'home basada en l'obstinació de fer el que creu que és millor per al seu fill mort, les peripècies que viu i els sentiments que desperta tot plegat en ell.\nA més de mostrar-nos costums orientals (que podem comparar amb els nostres), aquesta història parla del valor de la vida i el significat de la mort, sobretot quan toca una persona estimada. I també mostra el paper de la dona en una societat profundament masclista, on pràcticament és considerada una mercaderia.\nQuatre coses sobre l'autor\nJordi Sierra i Fabra (Barcelona, 1947) és principalment conegut per la seva obra infantil i juvenil, que, a hores d'ara, inclou gairebé 400 títols. Una de les seves especialitats és la música pop rock; a més d'haver iniciat revistes i haver escrit diversos monogràfics sobre aquest tema, també són coneguts alguns dels seus títols de ficció que se centren en estrelles musicals com John Lennon, Jim Morrison o Víctor Jara. Entre les seves novel·les juvenils, destaquen títols com Camps de maduixes, que parla del consum de droga. Ha rebut nombrosos premis, entre els quals hi ha el Premi Nacional de literatura infantil i juvenil del Ministerio de Cultura espanyol per Kafka y la muñeca viajera.\nEtiquetes de comentaris: Club de Lectura, Jordi Sierra i Fabra, Literatura infantil i juvenil, Llibres recomanats\n'El tresor del calau': un conte il·lustrat que parla del calau bicorne de Tailàndia, un dels animals del documental 'El viatge de l'Unai', i del valor del compormís. Idea, text i edició: Meritxell Margarit / Il·lustracions: Pilar Mena. Editat per Meritxell Margarit/Hornbill Books (Banyoles), abril 2019. En català i castellà.\nBruixes que enamoren\nPublicar una feina a la qual hi has dedicat temps, esforç i il·lusió sempre omple. És com si t'haguessis empassat un núvol de satis...\nChristine Nöstlinger: sorpreses i humor a l’austríaca\nEl desembre de 2014 vam dedicar el Club de Lectura de cinquè i sisè de Primària de l'Altell a la Christine Nöstlinger. La presentàv...\nEl tresor del calau arriba per Sant Jordi\nCoberta d' El tresor del calau (hi ha una edició en català i una altra, en castellà) Fa dies que el tenim entre nosaltres. El tr...\nEls meus textos\nSegueix-me a Facebook i Instagram!


Catalunya Ràdio i TV3, amb la preestrena de la pel·lícula "Incerta glòria" que ha dirigit Agustí Villaronga i que ha coproduït TV3\nLa cinta, basada en la novel·la homònima de Joan Sales, es preestrena demà, 14 de març, a diferents cinemes d'arreu de Catalunya\n13/03/2017 - 16.09\nDemà, 14 de març, es farà la preestrena per als oients de Catalunya Ràdio i els espectadors de TV3 de la pel·lícula "Incerta glòria", dirigida per Agustí Villaronga, a set cinemes d'arreu de Catalunya. En concret, les projeccions seran al cinema Aribau de Barcelona, al Cine Imperial de Sabadell, al Cine Bages de Manresa, als Cines Full HD de Cornellà de Llobregat, al Cine Ocine de Girona, al JCA Cinemes de Lleida Alpicat i al Cine Ocine de Tarragona.\nA la sessió de Barcelona, Mònica Terribas farà una introducció prèvia a la projecció de la cinta, acompanyada del director, Agustí Villaronga; la productora, Isona Passola, i els protagonistes de la pel·lícula, que es podrà veure als cinemes a partir de divendres, 17 de març.\nEl seguiment a TV3 i Catalunya Ràdio\nDurant aquesta setmana, els informatius de TV3 es fan ressò de l'estrena de la pel·lícula i en parlaran amb els seus protagonistes. Tant el director, Agustí Villaronga, com la productora, Isona Passola, intervindran en diversos espais, juntament amb els actors i actrius d'"Incerta glòria". En el cas d'"Els matins" i "Divendres", seguiran tota l'actualitat al voltant de l'estrena del film, amb alguns dels protagonistes. I al "Tria33", després de l'entrevista a Núria Prims de dijous passat, aquesta setmana parlaran amb Bruna Cusí, Oriol Pla i Marcel Borràs.\nEls programes de Catalunya Ràdio també fan un ampli seguiment de la producció. Avui, Mònica Terribas ha entrevistat Agustí Villaronga i Isona Passola; Maria Bohigas, néta de Joan Sales, l'autor de la novel·la en què es basa la pel·lícula; Màrius Serra, escriptor; Laura Borràs, comissària de l'Any Tísner, Calders i Sales, i els protagonistes del film, Marcel Borràs, Núria Prims, Oriol Pla i Bruna Cusí, en aquesta conversa a "El matí de Catalunya Ràdio".\nDemà els serveis informatius de l'emissora seguiran la preestrena a Catalunya Ràdio i Catalunya Informació. Dimecres, "Estat de Gràcia", amb Roger de Gràcia, farà un reportatge amb les opinions dels espectadors de la preestrena. L'endemà, dijous, "Les mil i una nits de Maria de la Pau Janer" oferirà un especial sobre les passions desenfrenades a través de la literatura i el sexe durant la Guerra Civil. El programa en parlarà amb Agustí Villaronga, Laura Borràs, Maria Bohigas i el filòsof Ramon Alcoberro. I divendres el programa d'iCat "Els experts", amb Albert Miralles i Roger Seró, parlarà amb els actors Oriol Pla i Bruna Cusí.\nEls dos programes d'Àlex Gorina, "La finestra indiscreta" de divendres i "L'audiovisual" de dissabte, conversaran amb l'equip artístic, sentiran l'opinió dels primers espectadors i escoltaran les bandes sonores de les pel·lícules d'Agustí Villaronga i de la Guerra Civil.\nTant Catalunya Ràdio com TV3, han publicat pàgines especials al web, dedicades a l'obra de Joan Sales i a la producció cinematogràfica d'"Incerta glòria".\n"Incerta glòria", basada en la novel·la homònima de Joan Sales, relata una història de passions amoroses i amistats traïdes durant la Guerra Civil, al front d'Aragó. És una pel·lícula de guerra en què pràcticament no es dispara ni un tret. La profunditat psicològica dels personatges, la visió del conflicte des d'una perspectiva gairebé filosòfica, la complexitat de les situacions col·lectives i la grandesa dels seus protagonistes fan pensar en una producció per al gran públic. El film d'Agustí Villaronga, amb guió del mateix Villaronga i de Coral Cruz, i produït per Isona Passola, té com a protagonistes Marcel Borràs, Núria Prim, Oriol Pla i Bruna Cusí.\nL'acció se situa al front d'Aragó, 1937. Lluís, interpretat per Marcel Borràs, un jove oficial republicà destinat a un lloc temporalment inactiu, coneix una enigmàtica viuda de qui s'enamora, la Carlana, que encarna Núria Prims, que aconsegueix entabanar-lo perquè falsifiqui un document que la converteix en la senyora de la comarca. El millor amic del Lluís, el Soleràs, interpretat per Oriol Pla, un oficial degradat, descobreix el frau i, a canvi de no delatar-lo, li exigeix que allunyi dels bombardejos de Barcelona el seu fill i la seva dona, de qui ell està secretament enamorat. Quan la Trini, paper que interpreta Bruna Cusí, arriba al poble no triga a descobrir la traïció del Lluís i s'estableix entre ells dos un "estat de guerra" que farà trontollar tots els seus fonaments morals. En conclusió, la cinta perfila el rerefons d'una guerra que fa aflorar les passions humanes amb tota la seva intensitat.\nJoan Sales no tan sols és un dels grans escriptors de la literatura catalana, sinó que també va ser un dels màxims propulsors de la llengua. Coneixedor de la guerra, va acabar destinat als fronts de Madrid, Aragó i Catalunya, l'any 1954 es va embarcar en l'aventura d'escriure "Incerta glòria", considerada la gran novel·la de la Guerra Civil, i que parla dels que no surten als llibres d'història, dels perdedors que no sols cauen en la guerra. Traduïda al francès, l'alemany, el neerlandès i l'anglès, "The Economist" l'ha considerada un dels deu millors llibres de ficció.\n"Incerta glòria" és una producció de Massa d'Or, amb coproducció de Televisió de Catalunya i la participació de TVE i Movistar +. A més, el film té el suport de la Generalitat de Catalunya, el Ministeri de Cultura, el govern d'Aragón, la Diputació de Saragossa, la Diputació d'Osca, la Diputació de Terol i Tu Huesca, a més de la col·laboració de la productora aragonesa de Gaizka Urresti.


L'empat del Celta a l'Alcoraz fa que el Girona tanqui la jornada a 5 punts del descens - Diari de Girona\nEl conjunt gallec guanyava per 0-2 a mitja hora del final però l'Osca va capgirar el marcador abans que Boudebouz establís el 3-3 definitiu\nL'Osca va estar a punt de fregar la proesa a l'Alcoraz. laliga\nEn una jornada no apta per a taquicàrdics, el Girona ha vist com els resultats, per moments nefastos, tampoc li han anat tan malament. Podria haver estat pitjor. L'equip d'Eusebio continua encallat. Són tres derrotes en els últims quatre partits. L'última, el dimarts al Wanda Metropolitano. Un resultat, el 2-0, que no han aprofitat la majoria dels rivals directes en la lluita per la permanència. Tret del Valladolid, que juga avui a Leganés, cap dels equips que hi ha per sota la classificació ha guanyat. Ni el dimarts ni tampoc ahir. El que es va viure a Vila-real va ser un tastet. L'empat in extremis del Barça no va ser una cosa esporàdica, i d'emocions fortes no en van faltar a la jornada de dimecres. Tot plegat, per deixar la situació força similar. S'acosta el descens, però ho fa molt a poc a poc. Ara és a cinc punts després que el Celta tornés a puntuar, però aquest cop desaprofitant un clar avantatge al camp del cuer.\nPerquè quan faltava mitja hora per al final, els gallecs dominaven amb certa comoditat l'Osca. El marcador era de 0-2 gràcies als gols de Brais Méndez i Iago Aspas. Guanyant, el Celta sortia del descens i feia que el Girona veiés com el perill s'acostava a quatre punts. Però el que són les coses. Es va instal·lar la bogeria a l'Alcoraz. Primer, perquè els locals van remuntar en només deu minuts. Gols d'Enric Gallego, Ávila i Pulido per establir el momentani 3-2. Hauria estat perfecte per als gironins, tot i que Boudebouz, al 81, feia el 3-3 definitiu. El punt deixa l'Osca gairebé sentenciat; és cuer i té la permanència a set punts. El Celta continua tercer per la cua, a un del Vila-real, ara mateix salvat. Els viguesos en tenen 29, cinc menys que el Girona.\nEibar 2 - Rayo 1\nVa perdre l'Osca, últim, i també va fer-ho el Rayo, penúltim. I això que es va avançar a Eibar amb un gol de Pozo. Ipurua no volia ser menys i també va viure una remuntada. Charles i Pedro León van veure porteria, i 2-1 al final.\nAthletic 3 - Llevant 2\nTampoc se n'acaba de sortir el Llevant, que continua dos punts per sota dels gironins. Va ser capaç d'igualar un 2-0 en contra a San Mamés, però Muniain, al descompte i de penal, els va fer un gol que els pot fer molt de mal: 3-2. Els valencians estan a tres del descens i en unes jornades els tocarà visitar Montilivi.


Cristina Prats – ICE Calvià | Ajuntament de Calvià\n– Bé, va anar molt bé perquè em va sortir tot rodó. El plantejament em va anar bé, les cames van respondre, el cap també i ho vaig gestionar molt bé en general. No vaig tenir baixades i no puc dir gens dolent. Al final les cames ja notaven el cansament, però vaig poder arribar molt bé.\n– 128 km, Quantes vegades t’han dit que estàs boja?\n– Ara mateix, fa un moment me l’han dit. Principalment m’ho diu la meva família, però què he de fer, és el que m’agrada. I no serà l’última de llarga distància.\n– Quantes carreres componen la lliga de llarga distància que vas guanyar?\n– Vaig fer la Copa Balear, que constava de 6 carreres llargues i 6 de mitjana distància i per a ser finisher et demanaven 4 i 4. En el meu cas, quan va arribar l’estiu ja tenia totes les llargues fetes i finalment en la Copa Balear vaig quedar segona.\n– D’aquestes carreres després s’agafen els millors resultats?\n– Sí. Vas puntuant i el que fan és una mitjana de punts amb un puntatge una mica complicat en el qual segons la posició, et donen uns punts i quants menys punts tens, millor. En la competició, van llevant del rànking als qui no tenen opcions per les carreres que queden. Així queden els que han complert els requisits i classificats segons la puntuació obtinguda. D’aquesta forma, vaig quedar segona en la Copa Balear.\n– Quins pròxims reptes tens?\n– De moment recuperar-me. Que ho veig una mica lluny. M’he apuntat a la Galatzó Legend, la carrera llarga de la Galatzó Trail. L’any passat vaig fer la Half perquè per temes de la Copa Balear no m’anava bé apuntar-me a la llarga, que és la que m’agrada. I enguany, de moment, aquesta. Em vull plantejar anar a fer alguna carrera llarga, però estic esperant i ho haig d’estudiar.\n– Com veus la Galatzó Trail?\n– Està molt bé. A més que les dues muntanyes Galatzó i s’Esclop per a mi són molt especials, el Galatzó sobretot, ja que és la meva zona d’entrenament, i és molt bonica. El Galatzó és especial, jo la veig màgica. I ja que una carrera pugi a Galatzó i a s’Esclop, no et dic res.\n– Quina és la teva opinió del Club de Muntanya YAÍS al qual pertanys?\n– És un club petit, hi ha bastants corredors però que participin en grans carreres no hi ha molts, som sempre els mateixos, però és un club en el qual a més hi ha excursionistes, escaladors… bàsicament tot el que gira al voltant de la muntanya. Però corredors som pocs.\n– Podeu aprofitar Calvià com una bona zona d’entrenament.\n– Sí, és clar. Per a mi és un luxe sortir de casa i poder arribar al Galatzó sense agafar el cotxe.


Decolonització tecnològica; mètodes queer, feministes, antiracistes i antiespecistes; contínuu Natura_Cultura; Xenoecologies; Biopolítica, Necropolítica i Lluita Ambiental; Aliances i solidaritat humanes i no humanes a través de la biotecnologia DIY/DIWO/DIT en pràctiques artístiques i culturals; ficció i narratives performatives; Biovigilància i contra-tàctiques; Bioexperimentació basada en cultura oberta; Agències Bio_sòniques; Mesuraments i pràctiques material-discursives de (bio)matèria i pràctiques (bio)compromeses; Re-visitar, re-pensar, co-dissenyar i co-desenvolupar processos, eines i tecnologies per a l’experimentació biològica i la Salut Oberta Radical.\niii) Despeses de viatge\niv) Pressupost per a materials de recerca\nv) Accés a les instal·lacions de Biolabs/Wetlabs\nvii) Formació en biologia i biotecnologia.\nLes aplicacions hauran d’incloure\n(i) Una proposta de residència (màxim dues pàgines DIN A4)\n(ii) CV (màxim 1 pàgina)\n(iii) Un PDF amb 5 exemples dels teus projectes recents, incloent-hi imatges en alta qualitat, enllaços rellevants i descripcions.\nInvestigadors, artistes, desenvolupadors, hackers i membres de col·lectius de totes les edats (a partir dels 18 anys) i nacionalitats treballant en l’àmbit de la bioexperimentació.\nEl pressupost està ajustat al cost dels viatges dins de la Unió Europea. Si la suma final dels viatges fos major de l’indicat, la diferència haurà de ser coberta pel resident o buscar altres possibles fonts de finançament (com a beques de desplaçament, per exemple).\nEl programa de residència té un rang de durada entre 15 i 60 dies. El període triat dependrà de les necessitats del projecte, així com del lloc on sigui desenvolupat (Hangar, Bioart Society, Conreem Cultura o Kersnikova Institute). La residència podria eventualment separar-se en dues fases si el projecte requereix un treball de llarga durada amb materials biològics.\nData límit per a la presentació de sol·licituds: estès fins al 5 de febrer del 2020\nResultats del procés de selecció: Finals de febrer de 2020, entrevistes amb els preseleccionats i resultats de la convocatòria oberta de residència.\nMés detalls de la convocatòria en el pdf adjunt. Extended-Biofriction-Open-Call\nLes aplicacions han de ser enviades en anglès.\nPer a informació i enviament de sol·licituds:


La mala conducta d’alguns seguidors del Torneig de Futbol Sala obliga a tancar les grades tres dies – Ràdio Televisió Arenys de Munt\nLa mala conducta d’alguns seguidors del Torneig de Futbol Sala obliga a tancar les grades tres dies\nby Redacció Arenys de Munt on 1 Juliol, 2021 in Esports, Notícies\nI avui hem de lamentar que l’incivisme d’uns quants ha perjudicat a molts. Ens referim al públic del torneig d’estiu de Futbol Sala que s’està fent al pavelló de Can Zariquei. Club i Ajuntament han acordat que ni ahir, ni avui, ni demà, hi haurà públic a la grada perquè dilluns i dimarts no s’hi van respectar les mesures de seguretat sanitària. Així ens ha arribat, tant per part del Club Futbol Sala com per part de l’Ajuntament. En un cartell enviat per xarxes socials s’explica que l’Ajuntament ha comunicat a l’entitat que s’ha observat un incompliment de les mesures Covid per part d’un sector de públic i s’ha decidit tancar la grada per als partits de final de setmana, com deies, ni ahir ni avui ni demà hi haurà gent mirant els partits.\nEl regidor d’Esports, Jordi Maimí Girbal, ha explicat que la situació que es va produïr dimarts va ser intolerable, amb gent que va saltar cap a la terrassa de damunt els vestuaris i des d’allà tirava pedres als qui estaven jugant a pàdel. També hi havia canalla sense el control de cap responsable que jugava afutbol dins les pistes de pàdel. A més, entrava gent sense control per la porta de sortida i a les grades hi havia gent menjant, sense mascareta i sense cap distància. Davant d’això ha demanat als organitzadors que posin persones a controlar els seguidors i a fer respectar les mesures, i que, si és així, dilluns es tornaran a obrir les grades. Denuncia també l’estat lamentable en què alguns jugadors van deixar els vestuaris, i afirma que si no es compleixen les mesures o es tancaran de nou les grades o es donarà per acabat el torneig.\nEn aquesta diagnosi hi ha coincidit també l’organització. Manel Lladó ha afirmat que sobretot dimarts es van produir situacions lamentables i incontrolades i espera que els seguidors entenguin que si tornen a incomplir les normes caldrà tornar a jugar a porta tancada o finalitzar el torneig. Apunta que destinaran una persona fixa al control de la graderia per evitar de nou aquetes situacions. Al mateix temps afirma que s’està estudiant la possibilitat de jugar les semifinals i la final del torneig a la Pista Municipal, allà on s’havia fet sempre, però tot plegat dependrà de si es compleixen les normes al pavelló i el torneig pot seguir avançant amb normalitat.\nLa setmana que ve es farà una campanya casa per casa per animar als veïns a reciclar bé i fer bé el porta a porta\nEL CFA Enric Camón obre la matrícula per al curs 21-22 i ofereix dos cursos nous


Asociación Cultural CONSTRUYE SOCIALISMO: DAVANT DE LES MESURES DE RETALLS SOCIALS.\nLa coordinadora local de la corrent Esquerra Socialista en l'Agrupació Socialista El Campello, i conegudes les mesures presentades pel president del Govern, el company J.L.R Zapatero, EXPRESSEN:\nConsiderem que, des de l'inici de la crisi han sigut necessàries mesures no havent afrontat El Govern reformes estructurals com una reforma fiscal verdaderament progressiva i progressista. Ara, la resistència que ha mantingut el company Zapatero s'ha vist doblegada per les pressions de la Unió Europea, al FMI i el president dels USA, el Sr. Obama. I l'haver-se doblegat a les pressions ha propiciat que, amb precipitació ( segons la nostra opinió) haja presentat un paquet de mesures absolutament desequilibrat.\nEls retalls que afecten els funcionari@s públics, no s'han explicat prou, generant un clima de crispació que únicament beneficia a la dreta política i que tindrà un eco significatiu en la mediàtica. S'ha d'estructurar la proposta de retall salarial, perquè una gran majoria de funcionari@s públics guanya menys d'1,200 euros i, en principi, recaurà damunt ells/es una càrrega que ni han provocat ni mereixen.\nLa resta de propostes és, evidentment qüestionable o com a mínim discutible. Considerem que:\n· Prèviament a la congelació de les pensions s'hauria d'adoptar la mesura de fer-ho amb les que sobrepassen una determinada quantitat.\n· Que la no retroactivitat en les ajudes a la Dependència perjudiquen clarament l@s ciudadan@s de la Comunitat Valenciana i Madrid (entre altres) perquè la Llei de Dependència no s'està aplicant amb rigor, la qual cosa, de mantindre's la no retroactivitat, provocarà majors injustícies, si és possible.\n· Que, a pesar d'anunciar mesures fiscals a les rendes més altes, este hauria d'haver sigut el primer punt de la proposta del Govern (el IRPF, les SICAV, la banca, l'impost sobre patrimoni i de societats, etc).\n· Que l'estalvi en els ajuntaments i comunitats autònomes no és, ni comprensible ni aplicable, a menys que es concreten mesures clares i contundents que hagen de ser aplicades obligatòriament: regulació de salaris de càrrecs públics, nombre de dedicacions exclusives en funció de població, limitació ( i inclús prohibició) de contractacions de personal de confiança, etc.\n· Que les organitzacions sindicals havien d'haver sigut informades prèviament i no després de la seua presentació en el Parlament, perquè han sigut elles les que han mantingut una posició coherent i sensata enfront de les crides contínues a la mobilització contra el govern del PSOE, amb l'únic objectiu de desgastar-ho en benefici propi.\nDes del nostre àmbit d'actuació política, considerem igualment que El Govern ha suplantat al Partit, adoptant una decisió que, segons la nostra opinió, hauria d'haver sigut debatuda en els òrgans de direcció, amb l'objectiu d'ajustar-la, millorar-la i adaptar-la, tenint en compte a totes i cada una de les posicions internes. El nostre partit, com a organització hauria eixit enfortit i la democràcia millorada.\nCreem que la Coordinadora de País Valencià ha de posicionar-se i promoure un posicionament de la Coordinadora Federal de la Corrent Esquerra Socialista PSOE, deixant clara, la nostra lleialtat, però la nostra actitud crítica, a l'haver-hi com n'hi ha, altres propostes que, com a mínim haurien de ser tingudes en compte i debatut.\nCOORDINADORA CORRENT ESQUERRA SOCIALISTA PSPV-PSOE AGRUPACIÓ SOCIALISTA EL CAMPELLO (l'ALACANTÍ)


C's s'estrena a Europa amb una denuncia als seus companys de CDC - El triangle\nEs querellaran per "difamacions i calúmnies"\nDe ben segur que mai uns companys de pupitre s’havien dut tan malament. Aquesta situació passarà durant la legislatura que tot just estrena el Parlament Europeu, després que el grup liberal (ALDE), del qual forma part CDC, hagi acceptat la inclusió d’UPyD i C’s. La primera mesura que ha anunciat un dels europarlamentaris de C’s, Carlos Girauta, és una demanada conta Convergència per “difamacions i calúmnies“.\nMalament comencen doncs les relacions entre els eurodiputats del grup. C’s durà als tribunals “la guerra bruta que han fet els nacionalistes catalans durant les negociacions” perquè ni UPyD ni el partit d’Albert Rivera compartissin grup amb ells.\nEl cap de llista de C’s, Javier Nart, explicarà properament la interposició de la querella basada en les “falsedats, difamacions, calúmnies, guerra i dossiers bruts amb què els nacionalistes catalans han estat intentant impedir allò que no han aconseguit impedir”.\nPrevVia lliure per a Iceta


El Lleida B vol la victòria davant el Vilanova\nEl Lleida Esportiu B es troba ja immers en la recta final de temporada. Al campionat de Primera Catalana li resten tan sols quatre jornades en les quals encara hi ha molt per decidir. Tant per dalt com per baix a la classificació, molts equips segueixen encara lluitant per assolir els seus objectius i el conjunt de la Terra Ferma vol donar aquesta tarda (17.00 hores) un nou pas endavant per aconseguir-ho.\nEls de Jordi López ‘Mena’ visiten el Municipal de Vilanova i la Geltrú amb la idea entre cella i cella d’endur-se els tres punts cap a la capital de Ponent, el qual suposaria un pas de gegant cap a la permanència una temporada més a la categoria. De tres punts de renda disposen els blaus sobre la zona de descens, un coixí petit pels lleidatans, que volen refer-se de la derrota davant l’Andorra el passat dimecres al Municipal de Gardeny.\nEl Vilanova, instal·lat a la zona tranquil·la\nEnfront, el Lleida B tindrà un CF Vilanova que ha anat de menys a més. Després d’un inici titubejant, els barcelonins van agafar embranzida i en aquesta segona volta són el tercer millor equip havent sumat 24 punts. Tot i el seu bon moment, són vuitens a la taula, el Vilanova arriba a la cita amb els lleidatans després de perdre davant el CFJ Mollerussa per 4-2 al feu del Pla d’Urgell.\nEl Lleida Esportiu presenta recurs a la Jutgessa Única de Competició de la RFEF\nEl Lleida Esportiu, en el temps i la forma establerts, ha presentat recurs a la resolució de la Jutgessa Única de Competició de la Real Federación Española de...\nDonació de tests del Lleida Esportiu a AREMI\nEl Lleida Esportiu ha fet una donació de tests de diagnòstic ràpid per a la detecció de la Covid-19 a l’Associació AREMI, entitat amb la qual col·...\nEl Lleida Esportiu renova Asier Eizaguirre\nEl Lleida Esportiu i el tècnic Asier Eizaguirre han arribat a un acord per a l'ampliació del seu contracte fins al 2021, amb opció a una temporada més, amb el...


Aragonès es compromet a ser "fidel" a l'acord que han signat amb la CUP i el farà eix del seu govern\nPublicat 26/03/2021 18:58CET\nEl candidat a la presidència de la Generalitat, Pere Aragonès (ERC), s'ha compromès aquest divendres a ser "fidel" a l'acord que han signat amb la CUP per a la seva investidura i ha assegurat que el situarà com l'eix del seu Govern, si surt elegit president.\n"Em comprometo a ser fidel a l'acord que hem signat, a desenvolupar-lo, a continuar treballant i a fer d'aquest programa polític de transformació social i econòmica l'eix del meu govern i d'aquesta legislatura", ha destacat en el seu torn de rèplica a la presidenta de la CUP al Parlament, Dolors Sabater.\nAragonès ha agraït la voluntat dels cupaires de pactar i haver-se centrat més en les coses que coincideixen amb ERC que en les que els diferencien, i ha sostingut que, malgrat que és un acord de mínims, és un "primer pas" per oferir una alternativa a les polítiques econòmiques i socials tradicionals.\nEl candidat republicà ha defensat que l'acord és una agenda per lluitar contra les desigualtats i ha afirmat que coincideix amb la cita a la qual s'ha referit que "el model vigent del capitalisme ni és viable ni és sostenible", perquè considera que calen aliances de progrés per deixar de posar el focus en el benefici d'uns pocs per treballar pels drets de tota la ciutadania.\nA més, ha subratllat que el pacte que han signat amb la CUP sobre el procés independentista compatibilitza l'estratègia dels dos partits: la del diàleg d'ERC i la dels cupaires de preparar-se per a un altre embat: "Compartim les claus de resolució del conflicte", que creu que són l'amnistia i el dret a l'autodeterminació.


Laia Marull arriba a l'Auditori amb el seu "Mariana Pineda" | Periódic local L' Opinió de Torrent\nVersionada i dirigida per Javier Hernández-Simón, compte en el repartiment amb actors de la talla de Laia Marull, Alex Gadea i Fernando Huesca\nMariana Pineda va tindre una vida breu i una mort injusta, però es va convertir en un mite i en un símbol de la llibertat. Les seues creences polítiques la van portar a ajudar i acollir en la seua humil llar a diferents membres del partit liberal perseguits durant els temps de l'absolutisme de Ferran VII i la seua execució, que pretenia ser un escarment i un avís a la causa liberal, va convertir a Mariana en víctima i màrtir. Silenciada durant els governs absolutistes, enaltida sota governs liberals i progressistes, la figura de Mariana Pineda es va convertir en una inesgotable font d'inspiració per a poetes i dramaturgs, entre ells, Federico García Lorca, que va escriure una obra de teatre en la qual va recrear la seua vida.\nLa Mariana Pineda de Lorca, és una dona profundament enamorada, a la qual aqueix mateix amor arrossega com un torrent per damunt dels ideals polítics que defensa. No importen les raons que impulsen a Mariana Pineda a revelar-se contra un sistema injust, la qual cosa importa, en definitiva, i per això el seu nom ha passat a la nostra història com un vertader símbol de resistència enfront de la injustícia, són les seues accions.\nMariana Pineda, com tants altres personatges històrics o ficticis, es mou per amor, un amor tan intens i tan pur, que ni tan sols intenta oferir resistència, i que li dota del valor, la valentia i la dignitat per a defensar uns ideals fins a la mort. Lorca, a través d'aquesta dona, ens fa veure que tan sols existeixen dos tipus de persones en el món, aquelles disposades a seguir les seues certeses fins al final i aquelles que, a l'hora de la veritat, quan tot comença a complicar-se, prefereixen amagar-se.\nVersionada i dirigida per Javier Hernández-Simón, compte en el repartiment amb actors de la talla de Laia Marull, Alex Gadea i Fernando Huesca. La funció serà el divendres 22 de novembre a les 20.30 h. Entrades a la venda en www.auditoritorrent.com i en les taquilles de l’Auditori (dijous de 17 a 21 h, divendres d'11 a 13 h i des de 2 hores abans del començament de cada espectacle).


Girona programa una cinquantena d'activitats en els espais joves - Diari de Girona\nGirona programa una cinquantena d'activitats en els espais joves\nD'octubre a desembre, l'Ajuntament ha programat una àmplia oferta formativa, cultural i lúdica\nGirona programa una cinquantena d'activitats en els espais joves Diari de Girona\nUna cinquantena de propostes ompliran d'activitat els espais joves de la ciutat aquesta tardor. L'Estació Espai Jove, els Químics Espai Jove i el Güell Espai Jove han programat una oferta formativa, cultural i lúdica àmplia entre els mesos d'octubre i desembre de 2019. A partir de dilluns ja es podran fer en línia les inscripcions a totes les activitats programades, que van des de cursos, tallers, xerrades i debats fins a sessions de cinema, concerts i mostres artístiques, entre d'altres.\nL'Estació Espai Jove centra la seva activitat bàsica en proporcionar als joves les eines adequades per tal que puguin afrontar el seu futur amb garanties i tinguin els recursos suficients per a aquells moments en què han de prendre decisions transcendentals. Amb aquesta premissa s'ha presentat la desena edició del cicle de tallers de mobilitat internacional El Rodamón.\nEls Químics Espai Jove ofereix novament una extensa oferta formativa de cursos i tallers d'èxit escolar i orientació acadèmica. També durant el mes d'octubre s'hi podrà visitar l'exposició Febre del divendres nit, amb l'objectiu de conscienciar els joves sobre les conductes de risc associades a les nits de festa.\nSeguint la seva línia estratègica, El Güell Espai Jove ha programat un seguit d'accions per fomentar la formació, participació i ocupació dels joves dels barris de Santa Eugènia, Can Gibert del Pla i Sant Narcís. Cal destacar les formacions orientades a l'àmbit professional.


Libros de la Vorágine - Editorials participants a Liberisliber\nLIBROS DE LA VORáGINE - EDITORIALS\nLa Vorágine és una cooperativa editorial el propòsit de la qual és crear llibres impresos i digitals, bellament formatats, alliberats amb llicència Creative Commons i plenament accessibles. El nostre catàleg es nodreix d'obres úniques, estranyes, inspiradores, que han estat maltractades (o no tractades en absolut) per la indústria editorial en llengua espanyola.\nCreiem que l'edició és tant la indagació d'un concepte (la línia editorial) com una tecnologia. En aquest sentit, la nostra aposta és una edició lliure i open source, que es nodreixi de tecnologies obertes i sigui una llavor d'experimentació en un terreny (l'edició literària) que viu la seva més important mutació des de la invenció de la impremta. Creiem que aquest tipus de propostes s'instal·len com una aportació en la discussió sobre el copyright en l'era digital, sobre l'accessibilitat dels continguts i l'obertura a pensar l'edició com una indústria de la diferència i no com una indústria de la restricció.\nLlibres presentats a la fira o als Premis Liberisliber de: LIBROS DE LA VORáGINE\nGuillem Murphy (traducció)\nJason de Boer (pròleg)


700 corredores participen en la 6a Cursa de la Dona, que recapta 5.500 euros - FÒRUM.ad\n700 corredores participen en la 6a Cursa de la Dona, que recapta 5.500 euros\nOn: 05/06/16 14:22\nLa 6a edició de la Cursa de la Dona a Andorra, prova que pretén divulgar la lluita contra el càncer de mama i conscienciar la societat sobre aquesta malaltia, ha acollit, aquest diumenge, a un total de 700 corredores inscrites, de les quals, segons ha indicat el vocal del CAVA i organitzador, Víctor Cunill, 601 han acabat creuant la línia de meta -l’any passat ho van fer 450-. Des de l’organització s’ha recalcat que a banda de les 700 corredores inscrites, la jornada ha comptat també un bon nombre d’homes, que malgrat no poder inscriure’s, han donat suport a la cursa participant amb samarretes solidàries sense dorsal.\nEn aquest sentit, La presidenta de l’ADA, Montserrat Nazzaro, que ha recordat que el càncer de mama és el que té un índex d’incidència més alt entre les dones, ha celebrat que “cada vegada tenim més participants i estem molt satisfets perquè ja estem davant d’un esdeveniment plenament consolidat”. Pel que fa als 5.500 euros recaptats, que és una xifra similar a la de l’any passat, Nazzarro ha detallat que es destinaran al grup Alba, entitat que recolza a totes les dones que han patit o pateixen càncer de mama. A més, també ha valorat el nombre de samarretes solidàries venudes, ja que a banda de les 700 corresponents a les corredores inscrites, s’han venut 150 més sense dorsals.\nQuant a les vencedores en el recorregut de 5 quilòmetres, amb un temps de 18 minuts i 17 segons, l’atleta del CAVA, Dayane Huerta, ha arribat en primera posició, mentre que la seva companya, Yolanda Castillejo (18 minuts i 29 segons), i Laura Garciaarena (18 minuts i 50), ho han fet en segona i tercera posició respectivament. En la cursa de 2,5 quilòmetres, la guanyadora ha estat Laia Martí, que ha completat el recorregut en només 7 minuts i 32 segons.\nUn total de 700 corredores han pres part, aquest diumenge al matí, en la 6a edició de la Cursa de la Dona, una jornada festiva que pretén divulgar la lluita contra el càncer de mama i conscienciar la societat sobre aquesta malaltia. En aquest sentit, des de l’organització -formada per més de 75 persones-, el vocal del CAVA, Víctor Cunill, ha detallat que de les 700 participants, 601 han acabat creuant la meta i, per tant, “és una xifra que contrasta amb les 450 que ho van fer l’any passat”. D’aquesta manera, tant Cunill com la presidenta de l’ADA, Montserrat Nazzaro, han coincidit que cada any la participació va a més i una mostra que ho exemplifica són les 150 samarretes solidàries que s’han venut sense dorsal, a banda de les 700 lliurades a les corredores inscrites.\nPel que fa als diners recaptats, uns 5.500 euros aproximadament -xifra similar a la de l’any passat-, Nazzaro ha explicat que es destinaran íntegrament al grup Alba, una entitat que dóna suport a totes les dones que han patit o pateixen càncer de mama. “Som un país petit, però demostrem que davant les coses importants ens movem i som solidaris”, ha precisat. A més, Nazzaro també ha aprofitat l’ocasió per valorar les diferents activitats que s’han programat de forma paral·lela a la cursa com ara la conferència que aquest dissabte va oferir el reconegut doctor Esteller i que Nazzaro ha definit com a “un investigador brutal”.\nPer la seva banda, la consellera de Joventut d’Escaldes-Engordany, Laura Lavado, que juntament amb la consellera de Gent Gran i Infància, Sandra Tomàs, ha estat l’encarregada de donar el tret de sortida a a la cursa, ha recalcat que “cada cop la societat està més conscienciada” i ha afegit que “tots aquests actes són positius, ja que ajuden a la investigació”.\nPel que fa a les guanyadores del recorregut de 5 quilòmetres, amb un temps de 18 minuts i 17 segons, l’atleta del CAVA, Dayane Huerta, ha arribat en primera posició, mentre que la seva companya, Yolanda Castillejo (18 minuts i 29 segons), i Laura Garciaarena (18 minuts i 50), ho han fet en segona i tercera posició respectivament. En la cursa de 2,5 quilòmetres, la guanyadora ha estat Laia Martí, que ha completat el recorregut en només 7 minuts i 32 segons.\nPrevious Post: El Govern destina 7.415 € per ajudar sis joves extutelats i 2.680 per al programa Respir\nNext Post: L’Alt Urgell digitalitza 70.000 documents gràcies al programa Treball i Formació


Estàs aquí:Inici T2 L'OBTURADOR\nÉs un dispositiu mecànic que determina el temps (quantitat de segons o dècimes de segon) que el sensor de la càmera (en càmeres analògiques parlaríem de la pel·lícula) està rebent llum.\nObturador de pla focal\nLa majoria de càmeres de format petit i mig (amb sensors petits i en el cas de les analògiques rodets de negatiu petit) disposen d'aquest tipus d'obturador.\nÉs un mecanisme que està situat en el cos de la càmera, just davant del pla focal (lloc on es troba el sensor o pel·lícula i on la imatge adquireix major nitidesa) que està composat per unes cortinetes de metall (normalment) que es desplacen horitzontal o verticalment deixant entre les dues una escletxa .\nfuncionament d'un obturador\nAquest tipus d'obturador s'utilitza més en càmeres de format gran. Està situat a l'objectiu de la càmera, molt a prop del diafragma. i consta també d'unes lamines que deixen passar la llum la quantitat de temps que s'hagi predefinit.\nAquest obturador és més silenciós i fiable, però alhora és més car de fabricar.\nLa velocitat amb la que s'obre i es tanca aquest mecanisme afecta directament a la quantitat de llum que entrarà a la màquina. A major velocitat (més ràpid) menor entrada de llum.\nA partir d'aquí és lògic pensar que en condicions de poca llum, interiors, nit, .. podem aconseguir que entri més llum a la càmera amb una velocitat lenta. De la mateixa manera en condicions de massa llum, muntanya nevada, platja, .. per evitar que la fotografia tingui un excés de llum i quedi blanca (cremada) augmentarem aquesta velocitat.\nTambé pot servir en aspectes més creatius, per exemple:\nSi es vol congelar una imatge en moviment i captar que tots els elements de la imatge quedin enfocats i apareguin a la fotografia dispararem a velocitats altes. INSTANTANEÏTAT\nSi el què es pretén és captar el moviment dels elements de la imatge que no estan estàtics, i que es mostrin borrosos transmeten aquesta sensació, caldrà treballar amb velocitats baixes. DURACIÓ\nSi es vol que l'aigua d'un salt d'aigua o d'unes onades doni sensació de seda, també caldrà treballar amb velocitats d'obturació lentes.\nTambé es pot fer el joc de "pintar amb la llum". Això s'aconsegueix deixant els moviments d'una imatge molt estàtics i fent que l'únic element que estigui en moviment sigui una font lluminosa. Si la velocitat d'obturació és prou lenta es produirà aquest efecte.\nValors de la velocitat\nA continuació es mostra un quadre amb les diferents possibles velocitats d'obturació. El valors que tenen un apòstrof al costat es refereixen a segons, els que no el tenen, es refereixen a l'invers del seu valor en segons, així és com s'acostuma a mostrar en les càmeres fotogràfiques.\nDe manera aproximada es pot dir que les velocitats baixes o lentes són les inferiors a 1/60.\nÉs costum utilitzar el trípode quan treballem amb aquest tipus de velocitat, d'aquesta manera evitem que les fotos surtin mogudes.\nVideo que parla de l'obturador


Arxiu de la categoria 'ca'\tRebuda d’estudiants de primer curs de la Facultat d’Educació, Traducció i Ciències Humanes\nPublicat per dolors.ruiz 15 setembre 2011\ten es, ca i ca.\n0 Comentaris\tTitulacions de Mestre d’Educació Infantil, Mestre d’Educació Primària, Educació Social, Psicologia i Ciències de l’Activitat Física i de l’Esport\nDia 15 de setembre de 2011 / Aula Magna de la UVic Grups de Matí:\n9.30h. Titulació de CAFE\n10.30h. Titulacions de Mestre d’Educació Infantil i Mestre d’Educació Primària\n15.30h. Educació Social, Psicologia, Mestre d’Educació Infantil i Mestre d’Educació Primària\nTitulació de Traducció\nDia 26 de setembre de 2011 a les 9.00h / Aula T017\nAprovada la fusió de les facultats d’Educació i de Ciències Humanes, Traducció i Documentació\nPublicat per Merce 28 juliol 2011\ten es, ca, premsa i ca.\n0 Comentaris\tDivendres passat el Diari Oficial de la Generalitat de Catalunya feia pública la fusió de la Facultat d’Educació i de la Facultat de Ciències Humanes, Traducció i Documentació de la Universitat de Vic, que passa a anomenar-se Facultat d’Educació, Traducció i Ciències Humanes. El Patronat de la Fundació Universitària Balmes va nomenar ahir Francesc Codina degà de la nova Facultat.\nActe de Lliurament de diplomes als estudiants de Psicopedagogia de la promoció 2009-2011\nPublicat per dolors.ruiz 3 juny 2011\ten es i ca.\n0 Comentaris\tDivendres 1 de juliol de 2011\nLloc: Sala Mercè Torrents (Campus de Miramarges, edifici C)\nSessió informativa: Màster Interuniversitari en Educació Inclusiva\nPublicat per dolors.ruiz 23 maig 2011\ten ca.\n0 Comentaris\tA càrrec de José Ramón Lago, coordinador del màster\nHorari: de 18.30 a 19.30\nLloc: Sala Mercè Torrents (edifici C)\nOrganitza: Coordinacions de les titulacions de la Facultat d’Educació\nConferències: I a partir d’ara… què? Acte dirigit a l’alumnat de 3r curs de Mestre i de 4t de CAFE\nPublicat per dolors.ruiz 19 maig 2011\ten es i ca.\n0 Comentaris\t1a Conferència: Sistemes per accedir a l’administració educativa (oposicions i borsa de substitucions)\nA càrrec de Carme Gutiérrez, Cap del Servei de Personal Docent del Departament d’Ensenyament a la Catalunya Central, i de M. Carme Baqué, Cap de Negociat de Personal Docent de Secundària\n2a Conferència: L’avaluació docent en el marc del sistema educatiu (Educació Primària i Educació Secundària)\nA càrrec de Rosario Cervantes, Inspectora de Zona del Departament d’Ensenyament a la Catalunya Central\n11.00 a 12.30: 1a conferència\n12.30 a 12.45h: Descans\n12.45 a 14.00h: 2a conferència\nLloc: Aula Magna (Campus Torre dels Frares)\nCoordinacio dels Estudis de Mestre\nCoordinació dels Estudis de CAFE\nExperiències de voluntariat amb persones discapacitades\nPublicat per dolors.ruiz 19 maig 2011\ten ca i ca.\n0 Comentaris\tEl Consell d’Estudiants organitza una xerrada on tres voluntaris que atenen persones amb discapacitat explicaran la seva experiència.\nOrganitza: Consell d’Estudiants de la UVic\nCelebració del trentè aniversari de la finalització d’estudis de la primera promoció de l’Escola Unversitària de Mestres d’Osona (1977-1980)\nPublicat per dolors.ruiz 16 maig 2011\ten ca i ca.\n0 Comentaris\tL’acte tindrà lloc el divendres 20 de maig a les 19:00. a l’Aula Magna de la Universitat de Vic i constarà de les següents intervencions:\nSalutació dels directors de l’Escola de Mestres i dels degans estats de la Facultat d’Educació\nParlaments de Josep Tió i Assumpta Fargas, professors de la primera promoció\nInterludi musical a càrrec de Sebastià Bardolet\nParlaments dels exalumnes Dolors Masferrer, Ramon Prat i Pep Bas, que presentarà el llibre commemoratiu\nA partir de les 20:00, se servirà un berenar-sopar al pati i als espai contigus a l’Aula Magna, amenitzat amb l’actuació musical de Roger Usart i Miquel Aguilar.\nIX Congrés la Ciència feta pels Infants\n0 Comentaris\tEl proper divendres 20 de maig, de 9′30 a 13 i de 3 a 5, es celebrarà a l’Aula Magna de la Uvic la IX edició del Congrés la Ciència feta pels Infants, una activitat organitzada conjuntament pel Departament de Ciències i Ciències Socials de la Facultat d’Educació (UVic) i pels Serveis Educatius d’Osona. Es tracta d’un congrés científic protagonitzat per nens i nenes d’educació infantil i primària en què exposen els resultats de les investigacions que han estat realitzant al llarg del curs. En aquesta edició hi participaran uns 500 nens i nenes de 11 escoles de la comarca d’Osona, que seran rebuts per la Dra Marta Otero Vicerectora de Recerca i Transferència de Coneixement de la Uvic.\nAl llarg de les nou edicions celebrades des del novembre de 2003 han participat al congrés uns 4500 nens i nenes de 35 escoles de la comarca d’Osona. El proper curs, en motiu del X aniversari, està previst elaborar un documental d’aquesta experiència, pionera a Catalunya.\nEscoles participants / investigacions Xerrada: Tothom pot explicar contes!\nPublicat per dolors.ruiz 13 maig 2011\ten ca i ca.\n0 Comentaris\tA càrrec de Mercè Palay, conta-contes i tècnica en promoció de la lectura de la Biblioteca Can Butjosa (Parets del Vallès)\nLloc: Aula Segimon Serrallonga (Masia Torre dels Frares)\nOrganitza: Departament de Filologia\nXerrada sobre l’APTIC\nPublicat per marisa.costa 10 maig 2011\ten ca, ca, xAntiga FE i xAntiga FCHTD.\n0 Comentaris\tDia, hora, lloc\nDimecres, 11 de maig, 12.00 h. Aula TS 107\nXerrada sobre l’APTIC (Associació Professional de Traductors i Intèrprets de Catalunya) Títol\n“Accedir a la professió: missió impossible? Alguns\nconsells per començar”\nTraductors i membres de la junta de l’APTIC\nEstudiants de Traducció i Interpretació. Acte obert a tothom\n“Encara que el mercat de la traducció i la interpretació sigui veritablement apassionant, de vegades, des de fora, accedir-hi sembla complicat i, un cop acabats els estudis, és difícil no preguntar-se: «i ara què he de fer?». No hi ha cap fórmula màgica ni cap solució miraculosa, però en aquesta xerrada volem compartir amb els estudiants alguns trucs i consells pràctics perquè l’accés al món laboral sigui una mica més fàcil. Parlarem de com confeccionar un currículum, com donar-nos a conèixer, com construir-nos una xarxa de contactes, com adreçar-nos als clients potencials i, sobretot, com introduir-nos al mercat laboral amb bon peu des del començament sense rebentar preus i fent valer la nostra formació.”


Primer disc de la col·lecció "Música a la llum" - Música a la llum\nPrimer disc de la col·lecció “Música a la llum”\nJa tenim el primer disc de la col·lecció “Música a la llum”!\nEnhorabona i gràcies a tots els músics de la Jove Banda Simfònica de la FSMCV, al seu director Pablo Marqués, al seu coordinador Manuel Muñoz, al personal del Teatre Serrano de Gandia, als tècnics, a la resta de col·laboradors i a Bankia per fer-ho possible!\nAquest CD és el primer d’una nova sèrie que es diu: “Els clàssics valencians de la música per a banda”, de la col·lecció “Música a la llum”.\nCosta 12 euros, pot comprar-se directament en LLiG: Llibreries de la Generalitat, en aquest enllaç: Música programàtica. Música a la llum nº 1, o pot encarregar-se des de qualsevol llibreria o tenda de discos.\nA més, molt prompte podrà trobar-se també en plataformes digitals.\nAnterior Visita a la Societat Musical Instructiva Santa Cecília de Cullera\nSegüent La Primitiva de Llíria va rebre la nostra visita.


Hanul Moara Veche Posta Romania - Ofertes d'hotels amb els MILLORS DESCOMPTES EN LÍNIA\nAllotjaments a Posta\nStrada Soimului Nr. 282, Posta, Posta, Romania, 127035 - Veure al mapa\nMés informació sobre Hanul Moara Veche\nSi el que està buscant és per un hotel ben situat a Posta, no busqui més enllà de Hanul Moara Veche. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hanul Moara Veche, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, instal·lacions per a reunions i banquets .\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, aparell de televisió LCD/pantalla de plasma, TV satèl•lit/cable, articles de tocador a cada habitació. L'hotel ofereix una excelent varietat d'instal.lacions d'oci, incloent pesca, parc infantil, ping pong, jardí. Hanul Moara Veche és una elecció inteligents per a viatgers a Posta, i ofereix una estada relaxant i sense molèsties.


Notícia històrica - PREMSA - Els caçadors de Lliçà d’Amunt i l’aiguamoll de Can Dunyó - Federació Catalana de Caça\nAquest és un escrit de contesta al diari EL 9 NOU en referència a l’article publicat el passat dia 14 de desembre amb el títol “Lliçà d’Amunt demana als caçadors que respectin l’acord de no caçar a l’aiguamoll de Can Dunyó”.\nEn primer lloc vull manifestar, com a president de la Societat de Caçadors l’Esquirol de Lliçà d’Amunt, el meu total desacord amb l’article en qüestió amb els següents arguments:\n1. Des d’aquest diari, s’hauria d’haver contactat amb la societat de caçadors per tal de donar la seva versió abans de la seva publicació, donat que aquest notícia dóna una mala imatge de la gestió cinegètica que realitza aquesta societat, a més de no ajustar-se a la realitat, i crea així un greu perjudici a la correcta gestió cinegètica que realitzem.\n2. La societat de caçadors de l’Esquirol i tots els seus socis, amb independència de l’indret on practiquen la caça, ho fan de forma totalment reglamentada i dintre de la legalitat vigent en matèria cinegètica i de seguretat. Com no pot ser d’altra manera, la societat manté reunions periòdiques amb els pagesos i el propi Ajuntament, amb la intenció de fer una correcta gestió cinegètica dintre de la seva APC, donant resposta al malestar de la pagesia amb els danys a l’agricultura, i en la prevenció dels accidents de trànsit amb espècies cinegètiques, especialment amb els ungulats (senglars).\n3. Si be és cert que la societat de caçadors de l’Esquirol Petit va arribar amb un acord amb l’Ajuntament de Lliçà d’Amunt per tal de limitar la caça a la basa de Can Dunyó, també és cert que la societat en tot moment ha respectat aquesta limitació.\n4. És totalment fals que la societat o caçadors de Lliçà D’Amunt practiquin la caça d’espècies no cinegètiques, com es diu en aquest diari, i ens reservem el dret de denunciar qualsevol atac o falsedat que malmeti la gestió i imatge que a dia d’avui realitzem els caçadors de la societat de l’Esquirol Petit.\n5. La Societat disposa d’un servei de guarderia pròpia amb l’única finalitat que l’activitat cinegètica es faci de manera ordenada. És també la pròpia societat qui demana la col·laboració del Cos dels Agents Rurals quan es fa necessari, com és el cas de la gestió poblacional del senglar, i sempre amb totes les mesures de seguretat més adients, començant per una correcta senyalització de les batudes, o del tancament dels camins amb la col·laboració de la policia local i el propi Ajuntament.\n6. Aquests fets denunciats al diari El 9 NOU són produïts per atacs de persones que no entenen o no volen entendre el que és l’activitat cinegètica i la necessitat de fer una correcta gestió cinegètica. Finalment, cal comentar que la societat realitza la seva activitat en terrenys privats, no públics, per tant, disposa del permís dels propietaris, que a més són la majoria de pagesos que estan patint les greus conseqüències d’algunes espècies cinegètiques als seus cultius. Sense la gestió cinegètica aquests propietaris en algunes collites tindrien pèrdues del 100%.\n7. Finalment, cal recordar que va ser la pròpia societat de caçadors que represento que aqueta passada temporada va denunciar als cossos de seguretat la troballa d’animals cinegètics i no cinegètics que havien estat enverinats, i va posar al servei de l’Ajuntament i del cos d’Agents Rurals el seu equip humà per tal de trobar els responsables. Dit tot això, demanem la retirada d’aquesta nota de premsa que no s’ajusta a la realitat i la seva rectificació pública.\nJordi Roca Guri, president de la Societat de Caçadors l’Esquirol Petit de Lliçà d’Amunt


Fase Comarcal d'Esquí Alpí i Surf de neu | Nació Solsona\nJOCS ESPORTIUS ESCOLARS DE CATALUNYA, CURS 2017/18.\nFase Comarcal d'Esquí Alpí i Surf de neu\nLa Coma i La Pedra (Estació d’ esquí del Port del Comte) 10 a 12 de gener de 2018\nper Redacció, Solsona, 12 de gener de 2018 a les 20:37 |\nPROGRAMA D’ ESPORT BLANC ESCOLAR\nAquesta setmana passada, del 10 al 12 de gener de 2018, els escolars del Solsonès, la\nvan dedicar a la Campanya d’Esquí del Solsonès. De dimecres a divendres, uns\ncinquanta alumnes de l’Escola Setelsis, uns seixanta de l’ Escola Arrels 1, una trentena\nde l’ Escola Vall de Lord i una trentena més de la ZER Solsonès van practicar l’esquí\nalpí i el surf de neu. També, la ZER del Solsonès va participar amb un tast d’ esquí\ndurant un dia per a 7 alumnes i gaire bé 40 infants (dels més menuts de les escoles van\ndur a terme un bateig d’ esquí al jardí de neu. Els escolars es van agrupar amb nens i\nnenes de les altres escoles, segons nivell. Al llarg de la setmana han gaudit i han\nmillorat les seves capacitats en el món de l’esport i la neu.\nEls nens i nenes han pogut gaudir d’unes jornades a l’estació d’esquí de Port del Comte\n(La Coma) on uns han pogut experimentar i aprendre noves sensacions amb esquis i\ntaules de surf als peus o bé, tecnificar i depurar el seu estil, en el cas dels més avançats i tot gràcies als professors de Esportec Sport Outdoor.\nEls dies 22 i 23 de gener de 2018 serà el torn dels alumnes de l’ Escola el Vinyet de\nSolsona que es desplaçaran a Tuixent la Vansa per a dur a terme activitats d’ esquí de\nPer últim, uns 170 alumnes de cicle mitjà de l’ Escola Vall de Lord, la ZER Solsonès, l’\nEscola Setelsis i l’ Escola Vinyet, segueixen el Programa Esport Blanc Escolar. Les\nsessions es repartiran amb 3 d’ esquí alpí, 3 d’ esquí de fons i 2 de surf de neu. Durant 8 sessions, tots aquests alumnes podran gaudir d’ activitats en les diferents modalitats de l’ esquí. I, tot això, començarà la setmana vinent.\nEsports, esquí, neu\nAprendre a gaudir del fred, amb els pares o amb els mestres\nPer Anònim el 15 de gener de 2018 a les 09:11\nNi pels grans ni pels més menuts no és pas obligatori anar-hi. Per tant no "hi han d'anar", hi van si volen ells o si els seus pares els animen a anar-hi. Als països del nord d'Europa cada dia hi fa fred i no per això no van a escola ni deixen de fer activitats a l'aire lliure. Una bona jaqueta i guants i a disfrutar de la neu!! sigui amb pares o amb els mestres; els nens aprenen a gaudir de l'entorn sigui amb qui sigui, i de cada persona que els acompanyi aprendran coses diferents, sobretot si els animem a que així sigui.\nAl primer comentari\nPer Anònim el 14 de gener de 2018 a les 20:34\nSí sí, pobrets, que petits per anar a la neu... millor els deixem tancats a les seves bombolles no fos cas que els hi passés alguna cosa per xafar neu durant unes hores... i amb mestres!!\nPer Anònim el 13 de gener de 2018 a les 13:07\ntotalment dacord amb el primer comentari.I la canalla clar que queden encantats, a tots els hi agrada la neu.\nPer Anònim el 13 de gener de 2018 a les 10:39\nEls meus fills s'ho han passat més que bé! Han quedat encantats i amb ganes de més, altres anys no tornaven tant contents. Gràcies.\nMolt be, pro...\nPer Anònim el 13 de gener de 2018 a les 00:21\n... no veig cap necessitat de que els de 3, 4 i 5 anys, hagin d´anar a passar tant fred. No és el mateix anar-hi amb l´escola tot el dia, ó amb els pares una estoneta..... Em sembla que els voleu fer ser grans massa depressa, ja tindràn temps al llarg de la vida d´esperimentar.


"EL PUNT" 23-11-09\nAdmin el Dt 24 Nov 2009, 01:11\n23/11/09 02:00 - josep matas\nFa uns vuit-cents anys, les illes Formigues van ser escenari d'una gran batalla naval. Avui aquesta part del nostre litoral torna a ser el marc d'un conflicte motivat pel projecte de fer-la reserva de pesca. La batalla d'ara és dialèctica i gens èpica, segons com trista i patètica, perquè es fonamenta de fet en l'oposició d'uns quants que s'introdueixi un mínim de racionalitat i seny en la utilització d'aquest espai que és de tots. Que sigui de tots no vol dir que tots hi puguem fer de tot quan vulguem fer-ho. En terra ferma els caçadors saben que hi ha espècies protegides, temps de vedes, zones de reserva, zones de seguretat... Costa de fer entendre a alguns afeccionats a la pesca recreativa que es resisteixen a aplicar aquests criteris de moderació amb l'argument, si se'n pot dir així, de «n'hi ha d'altres que encara fan més mal que nosaltres». Causa tristesa constatar la poca capacitat que demostrem de vegades els humans d'aprendre dels nostres errors i de fer petites renúncies en pro de l'interès comú. Una denominada «Associació d'Usuaris del Medi Natural» (es pot tenir nom més pretensiós quan els usuaris del medi natural som la humanitat sencera i tots els animals?) afirma que regular va en contra d'activitats tradicionals, però no saben que la tradició és viva i s'ha d'adaptar als temps i a les circumstàncies. Als parcs naturals africans els safaris es fan amb màquines de fotografiar encara que tradicionalment era amb armes de foc.\nL'any 1285, l'almirall Roger de Llúria, després de vèncer als francesos en la batalla de les Formigues, va pronunciar la cèlebre frase que «a partir d'ara no hi haurà peix que s'atreveixi a treure la cua si no porta lligada la senyera amb les quatre barres». Si aquesta reserva que es vol fer ara, i altres de similars, no prosperen, no veurem quatre barres a cap cua. De fet no veurem ni cues ni peixos.